text: Makleteg manahipunné. “Dadi tumbén Bapa Guru buka daut kenehné lakar ngalih tongsé ento. Ada ciri apa ya ené?” Ipun sampun sering miragiang Bapa Guru gumanti seneng ngulati ngulat melutin rasa suung. Sampun kudang sasih cacirén punika sampun kacihnaang. Bapa Guru sering pisan ngrauhin sawitran-sawitranné sané sareng-sarenga dawegné dumun. Sareng-sareng demen ngruruh suaran sepi.
text: #000002
text: Bapa Guru éling ring kauripan. Sanunggil sané maurip gumanti sampun matunggalan sareng Sanghyang Kalamretiu. Sanghyang Kalamretiu nénten dados tanggehang. Di kapan ja wénten galah irika jaga kambil. Bapa Guru sungkanné rahat pisan. Katah dokter sané niténin mangda sida mawali malih. Sapunika taler para sisiané mautsaha mangda Bapa Guru sampunang gelis-gelis mamargi. Bhakti tyaga sapunika sané kamarginin olih para sisianné Bapa Guru.
text: #000003
text: Bapa Guru nénten malih janggel pamarginé. Sotaning nyujur Sunia nénten dados malih kaliput antuk tresna sané marupa maya. Maya gumanti méweh pacang pasahang. Bapa Guru tatas ring punika. Satunggil sané majeritan nénten malih kalinguang. Kayunné sampun uleng nyujur Suung. Suka tan pawali duka pacang kapanggih.
text: #000006
text: Putu Santika sané pinih seringa nyarengin pamargin Bapa Guru. Ipun mautsaha mangda sida polih rasan shastra, jaga anggéna titi pangancan rikalaning ngamarginin paileh kauripanné. Wantah jaga ngrauhin sawitran-sawitranné sapunika taler jaga nuréksain sisiané, Putu Santika pastika nyarengin. Sakéwanten, durung naen ka kubonne Putu Santika. Sanunggil ajakina ka kubonné, wénten manten anggéna nyandetin olih Bapa Guru. Kocap yan sampun panemaya, sinah pacang sida ngrauhin. Meled pisan Putu Santika mangda Bapa Guru tedun ka kubonipunné. Ipun pacang nuréksaang raris nunas pamargi sapunapi sasuratanné.
text: #000007
text: Putu Santika uning punika pangajum Bapa Guru. Ipun uning kakawiaanné doh pisan ring rasa shastra wantah nyareng-nyarengin kémanten. Putu Santika éling nénten saking tosing pangawi.
text: #000009
text: “Guru,” sapunika para sisiané matur? Nyatur désa genah sisiané. Saking kangin, saking kauh, saking kalér, saking kelod. Nyatur taler daging kakawian sisianné. Nénten wénten sané pateh. Sami nué genah, sami nué karang, manut rasa suang-suang pangawi, tan bina sakadi taman shastra. Kembang rampé sané mategepan madaging sekar ngawetuang rasa miik. Ngamiikang rasa, ngamiikang kruna, ngamiikang lengkara. Lengkara kauripan.
text: #000010
text: Bapa Guru wantah kenyem, nénten gelis nyawis.
text: #000012
text: Tan kapisarat Bapa Guru rauh ka kubonipunné, baktaanga buku lan surat kabar sané ngunggahang sasuratanipunné.
text: #000014
text: Iringa Bapa Guru ring saka pat sané wénten ring pakubonné Putu Santika. Saka pat sané maraab antuk ambengan, balé-baléné saking tiing jajang, masaka antuk tiing petung. Ring kalér kanginné wénten wit bingin sané nedeng renes daunné. Ring sapunapiné Putu Santika ring bongkol binginé punika negak sinambi ngantenang i paksi crukcruk marebut ngrereh woh bingin. Bangsingné arang-arang sané kanten. Bapa Guru nelektekang genahé punika minab ring angen sampun matemu. Uningina genahé punika sering kanggén genah masayuban ngortiang shastra. Jeg matangi Bapa Guru nuju wit bingin punika. “Shastra ento nguripang keneh tis,” sapunika Bapa Guru ngawitin pagenduwirasané. Makipekan Bapa Guru kalér kanten giri Tolangkir sané asri. Bapa Guru anggut-anggut. “Giri Tolangkir, linggan gumi Bali. Linggih Lugra Hyang Mahadewa, Hyang Putranjaya.” Bapa Guru ngrimik ring angen.
text: #000015
text: Saking dija minab polih orti, uningina Bapa Guru wénten ring pakubonné Putu Santika, sayan nyorénag sayan ngakéhang sané rauh. Panyamaan Putu Santika kantos bengong santukan nembé ramia pisan pakubonipunné. Sisiané selegentos maosin puisi. Ramia pakanten daweg punika, rasa shastra kadi nyusup ring bungbung getih para sisiané.
text: #000016
text: “Né temon-temon. Manian dadi anggon pangéling-éling.” Bapa Guru ngandika banban sakéwanten mateeb.
text: #000018
text: Soréné mamargi. Paksi-paksiné makeber ring langité sané masawang baag gading. Minab ipun wau usan ngrereh tedaan, masuara sakadi saling sautin sareng pianak ipuné. Bapa Guru ngandikaang jaga mawali. “Mawali Guru?”
text: #000019
text: “Beneh suba antes mawali.” Putu Santika kisi-kisina, “Shastra ento dini,” Bapa Guru nujuhang ulun angenné.
text: #000020